હિંદુઓનું પવિત્ર તીર્થ એટલે અમરનાથ. દર વર્ષની જેમ આ વર્ષની અમરનાથ યાત્રા શરુ થઈ ચુકી છે. આ યાત્રા હિંદુઓ માટે ઘણી જ પુજનીય હોવાથી તેની મહિમા અનેક ઘણી છે. મોટા ભાગના લોકો જીવનમાં એક વાર તો બાબા બર્ફિલા એટલે અમરનાથના શિવલિંગના દર્શન કરવાની ઇચ્છા રાખે જ છે. પણ આ યાત્રા જોઇએ તેટલી સરળ નથી. અને શ્રેષ્ઠ તો તે જ રહેશે કે તમે તેને 40 થી 50 વર્ષની ઉંમર થાય તે પહેલા જ કરી લો. અમરનાથ શબ્દ બે શબ્દ "અમર" એટલે કે "અનશ્નર" અને નાથ એટલે કે ભગવાન શબ્દ સાથે જોડાઇને બન્યો છે.એક પૌરાણીક કથા મુજબ માતા પાર્વતી એ શિવ પાસે અમરત્વના રહસ્ય જાણવાની ઈચ્છા પ્રગટ કરી જે ભગવાન શિવ તેમનાથી છુપાવતા હતા એ રહસ્યને કહેવા માટે ભગવાન શિવ, માતા પર્વતીનને હિમાલયની ગુફામાં લઈ ગયાઅને અમરત્વનું રહસ્ય જણાવ્યુ. જેથી એ રહસ્ય કોઈ જાણી ન શકે. માનવામાં આવે છે કે આ તે જ ગુફા છે.